b"\n_START_ARTICLE_\nIntervenci\xc3\xb3 General de la Defensa\n_START_SECTION_\nTitular\n_START_PARAGRAPH_\nL'actual Interventor General de la Defensa, des del mes de mar\xc3\xa7 de 2017, \xc3\xa9s el general de divisi\xc3\xb3 del Cos Militar d'Intervenci\xc3\xb3 Carlos Calavia Pascual.\n_START_SECTION_\nFuncions i estructura\n_START_PARAGRAPH_\nLa Intervenci\xc3\xb3 General de la Defensa, dependent funcionalment de la Intervenci\xc3\xb3 General de l'Administraci\xc3\xb3 de l'Estat, exerceix en l'\xc3\xa0mbit del Ministeri de Defensa i dels organismes p\xc3\xbablics dependents d'aquest, el control intern de la gesti\xc3\xb3 economico-financera, mitjan\xc3\xa7ant l'exercici de la funci\xc3\xb3 interventora, el control financer permanent i l'auditoria p\xc3\xbablica, en els termes regulats en la Llei General Pressupost\xc3\xa0ria._NEWLINE_Aix\xc3\xad mateix, li correspon exercir la notaria militar en la forma i condicions establertes per les lleis i l'assessorament en mat\xc3\xa8ria de la seva compet\xc3\xa8ncia, als \xc3\xb2rgans superiors i directius del Ministeri de Defensa._NEWLINE_Les funcions anteriors s'exerceixen per personal pertanyent al Cos Militar d'Intervenci\xc3\xb3, sota la direcci\xc3\xb3 de l'Interventor General de la Defensa, qui podr\xc3\xa0 dictar instruccions a qualsevol intervenci\xc3\xb3 delegada depenent, a fi d'assegurar la deguda coordinaci\xc3\xb3 i unitat de criteri._NEWLINE_El c\xc3\xa0rrec d'Interventor General de la Defensa \xc3\xa9s exercit per un general de divisi\xc3\xb3 interventor, en situaci\xc3\xb3 de servei actiu, que t\xc3\xa9 preced\xc3\xa8ncia sobre els altres c\xc3\xa0rrecs del Cos Militar d'Intervenci\xc3\xb3."